Kúpna zmluva

uzatvorená podľa § 588 a nasl. Občianskeho zákonníka 

Predávajúci:              
Univerzita Komenského v Bratislave (ďalej len „UK“)

Sídlo:                           
Šafárikovo námestie č. 6, 814 99  Bratislava 

Štatutárny orgán:

prof. RNDr. Karol Mičieta, PhD.

                                         
rektor UK 

IČO:


00 397 865 

DIČ:

2020845332
Bankové spojenie:

Štátna pokladnica, Radlinského 32, 810 05 Bratislava
Číslo účtu:                   
7000090597/8180


(ďalej len „predávajúci“)

      a

      Kupujúci: 


ak ide o fyzickú osobu, meno, priezvisko, rodné priezvisko, dátum narodenia, rodné číslo a miesto trvalého pobytu,  bankové spojenie, číslo účtu,  

ak ide o právnickú osobu, alebo fyzickú osobu – podnikateľa,  názov, sídlo, bankové spojenie, číslo účtu, identifikačné číslo, daňové identifikačné číslo, výpis                                 z obchodného registra alebo z iného registra, ak je účastníkom konania právnická osoba

      
(ďalej len „kupujúci“)
Čl. I

Predmet  zmluvy
1. Predávajúci  je výlučným vlastníkom nehnuteľností: 

a) 
Pozemky:

- 
parc. č. 1883/18, parcela registra „C“ o výmere 9125 m2, druhom zastavané plochy a nádvoria,

- 
parc. č. 1883/398, parcela registra „C“ o výmere 551 m2, druhom zastavané plochy a nádvoria,

b)
Stavby:
- 
Predklinické ústavy, súpisné číslo 156, postavené na pozemku parc. č. 1883/18:

- budova Ústavu mikrobiológie a imunológie

- budova Ústavu farmakológie

- budova Ústavu verejného zdravotníctva

- budova Ústavu patologickej fyziológie

- budova Vrátnice
- budova Centrálneho zverinca
- objekt autogaráží

- objekt prevádzkového skladu a skladu krmiva

- prefabrikované, panelové garáže, 
ktoré sa nachádzajú v k.ú. Martin, obec Martin, okres Martin,  zapísané na liste vlastníctva č. 299 evidovanom v katastri nehnuteľnosti vedenom Okresným úradom Martin, Katastrálnym odborom.
2. Predmetom tejto zmluvy je prevod vlastníckeho práva k nehnuteľnostiam uvedeným v bode 1 tohto článku (ďalej len „predmet kúpy“) na kupujúceho.

3. Predávajúci sa zaväzuje predmet kúpy podľa tejto zmluvy odovzdať kupujúcemu a  kupujúci sa zaväzuje  predmet kúpy prevziať a zaplatiť predávajúcemu za predmet kúpy dohodnutú kúpnu cenu.

4. Predávajúci vyhlasuje, že je oprávnený s predmetom kúpy nakladať.
5. Predávajúci vyhlasuje, že na predmete kúpy neviaznu ťarchy ani  vecné bremená,  a  že právny stav nehnuteľnosti zodpovedá údajom zapísaným ku dňu predaja v liste vlastníctva č. 299.
Čl. II

Kúpna  cena
1. Hodnota predmetu kúpy uvedenom v čl. I bod 1 bola stanovená ako všeobecná hodnota stavieb a pozemkov  znaleckým posudkom č. 310/2014 zo dňa 20.11.2014 vyhotoveným  znalcom Ing. Igor Kovačka, 038 03 Sklabiňa č. 110 okres Martin, vo výške 968 000,00 EUR (slovom: Deväťstošesťdesiatosemtisíc EUR), čo je cena vrátane DPH, pričom sadzba DPH je nulová.

2. Zmluvné strany sa dohodli na kúpnej cene za predmet kúpy vo výške ........... EUR (slovom: ........... EUR). Kúpna cena bola vybraná ako najvýhodnejšia ponúknutá cena v obchodnej verejnej súťaži na predaj nehnuteľností uvedených v čl. I bode 1 tejto zmluvy.

3. Kúpnu cenu uhradí kupujúci na bankový účet predávajúceho číslo 7000090597/8180, variabilný symbol ............. vedený v Štátnej pokladnici tak, aby finančná čiastka bola na účet predávajúceho pripísaná v deň podpisu tejto zmluvy. 
Čl. III

Odovzdanie a prevzatie predmetu kúpy
1. Predávajúci predmet kúpy odovzdá kupujúcemu a kupujúci prevezme predmet kúpy od predávajúceho do 14 pracovných dní odo dňa doručenia rozhodnutia príslušného katastrálneho odboru o povolení vkladu vlastníckeho práva predávajúcemu v prospech kupujúceho podľa tejto zmluvy.

2. Zmluvné strany sa dohodli, že o odovzdaní a prevzatí nehnuteľností, ktoré sú predmetom kúpy podľa tejto zmluvy, spíšu protokol, v ktorom uvedú najmä:

a) miesto a čas vykonania prevzatia,

b) meno a priezvisko osôb vykonávajúcich prevzatie, ktorými môžu byť kupujúci a predávajúci alebo iné nimi splnomocnené osoby,

c) podpisy preberajúcich osôb.

Čl. IV

Osobitné  ustanovenia

1. Kupujúci vyhlasuje, že sa oboznámil so stavom nehnuteľností, ktoré sú predmetom zmluvy, obhliadkou na mieste samom a z dokladov, s listom vlastníctva č. 299, kde je predmet kúpy zapísaný, nehnuteľnosti kupuje ako stoja a ležia v stave, v akom sa nachádzajú ku dňu podpisu tejto zmluvy a nekladie si žiadne ďalšie podmienky a zaplatí za predmet kúpy predávajúcemu kúpnu cenu podľa čl. II bodu 2 tejto zmluvy.

2. V prípade nezaplatenia kúpnej ceny uvedenej v čl. II  bode 2 tejto zmluvy kupujúcim, v termíne uvedenom v čl. II  bode 3 tejto zmluvy, je predávajúci oprávnený od zmluvy odstúpiť pred vydaním rozhodnutia o návrhu na vklad a kúpna zmluva sa od začiatku zrušuje. Odstúpenie predávajúceho od tejto zmluvy musí mať písomnú formu, musí byť doručené kupujúcemu a musí v ňom byť uvedený konkrétny dôvod odstúpenia.

3. Zmluvné strany sa dohodli, že správny poplatok za návrh na vklad vlastníckeho práva do katastra nehnuteľností znáša kupujúci. 

4. Návrh na vklad vlastníckeho práva vrátane príloh podajú Okresnému úradu Martin, Katastrálnemu odboru, zmluvné strany spoločne, a  to do 14 dní od zaplatenia kúpnej ceny na účet predávajúceho uvedený v záhlaví tejto zmluvy.  

5. Kupujúci nadobudne vlastnícke právo k predmetu zmluvy dňom nadobudnutia právoplatnosti rozhodnutia Okresného úradu Martin, Katastrálneho odboru, o povolení vkladu vlastníckeho práva k predmetu zmluvy v prospech kupujúceho do katastra nehnuteľností.

6. V prípade, že Okresný úrad Martin, Katastrálny odbor, právoplatným rozhodnutím vklad  vlastníckeho práva nepovolí alebo konanie o návrhu na vklad zastaví z dôvodov uvedených  v  § 31b zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon), zmluvné strany si vrátia vzájomné plnenia do 10 dní od doručenia príslušného rozhodnutia o zastavení konania alebo rozhodnutia o zamietnutí vkladu predávajúcemu.
7. Ak Okresný úrad Martin, Katastrálny odbor konanie o návrhu na vklad preruší z akéhokoľvek dôvodu, účastníci sa zaväzujú vykonať neodkladne všetky potrebné úkony k tomu, aby vady boli odstránené a vklad povolený.
8. Kupujúci vyhlasuje, že disponuje spôsobilosťou na právne úkony.
9. Predávajúci je povinný pri nakladaní s predmetom kúpy postupovať v súlade s ustanoveniami zákona č. 176/2004 Z.z. o nakladaní s majetkom verejnoprávnych inštitúcií a o zmene zákona NR SR č. 259/1993 Z.z. o Slovenskej lesníckej komore v znení zákona č. 464/2002 Z.z. (ďalej len „zákon o nakladaní s majetkom verejnoprávnych inštitúcií“).

10. Predávajúci v súlade s ustanoveniami zákona o nakladaní s majetkom verejnoprávnych inštitúcií rozhodol o nepotrebnosti predmetu kúpy, ktorý predáva kupujúcemu na základe obchodnej verejnej súťaže.

11. Predávajúci vyhlasuje, že prevod vlastníckeho práva k predmetu kúpy na kupujúceho za podmienok uvedených v tejto zmluve odsúhlasil v súlade s ust. § 12 ods. 2 zákona o nakladaní s majetkom verejnoprávnych inštitúcií príslušný orgán predávajúceho, t. j. Akademický senát Univerzity Komenského v Bratislave na svojom zasadnutí dňa 18.2.2015 uznesením č. 14.1/2015. Výpis uznesenia tvorí prílohu č. 1 tejto zmluvy.
12. Predávajúci má právo odstúpiť od zmluvy v prípade, že:
· kupujúci nemá potrebnú právnu spôsobilosť a oprávnenie na to, aby uzavrel zmluvu a splnil všetky záväzky, ktoré z nej pre neho vyplývajú,

· kupujúci je v konkurze alebo v likvidácii, resp. bol proti nemu zamietnutý návrh na vyhlásenie konkurzu pre nedostatok majetku,

· je proti kupujúcemu vedený výkon rozhodnutia či exekúcia,

· bol proti kupujúcemu vydaný rozsudok, uznesenie alebo rozhodnutie súdu alebo iného orgánu, ktoré by znemožňovali splnenie povinností kupujúceho podľa zmluvy.

13. Prevod vlastníckeho práva k predmetu kúpy na kupujúceho za podmienok uvedených v tejto zmluve odsúhlasil v súlade s ustanoveniami zákona č. 131/2002 Z.z. o vysokých školách  v platnom znení (ďalej len „zákon o vysokých školách“) aj Akademický senát JLF UK, a to dňa 26.5.2014, číslo uznesenia 23/2014. Výpis uznesenia tvorí prílohu č. 2 tejto zmluvy.
14. Súhlas s návrhom rektora UK na právny úkon, ktorým chce UK urobiť prevod predmetu kúpy podľa čl. I bod 1 tejto zmluvy udelila v súlade s § 41 ods. 1 písm. a) zákona o vysokých školách aj Správna rada UK uznesením č. 3/2015 p.r.
Čl. V

Záverečné  ustanovenia

1. Táto zmluva podlieha povinnému zverejneniu podľa zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Kupujúci berie na vedomie povinnosť predávajúceho zverejniť túto zmluvu a svojim podpisom dáva súhlas na zverejnenie tejto zmluvy v plnom rozsahu.

2. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky v zmysle § 47a Občianskeho zákonníka v znení neskorších predpisov. Predávajúci je povinný bezodkladne po zverejnení zmluvy zaslať písomné potvrdenie o zverejnení zmluvy Okresnému úradu Martin, Katastrálnemu odboru.

3. Účinky vkladu do katastra nehnuteľností nastávajú dňom právoplatnosti rozhodnutia Okresného úradu Martin, Katastrálneho odboru o povolení vkladu vlastníckeho práva do katastra nehnuteľností v prospech kupujúceho.

4. Zmluvné strany sa dohodli, že právne vzťahy, ktoré nie sú upravené touto zmluvou, sa riadia príslušnými ustanoveniami Občianskeho zákonníka a ostatnými súvisiacimi všeobecne záväznými právnymi predpismi.

5. Režim zmluvy sa riadi právnym poriadkom Slovenskej republiky. Zmluvné strany sa zaväzujú, že všetky spory vyplývajúce z tejto zmluvy budú riešiť rokovaním zmluvných strán. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu podľa  Občianskeho súdneho poriadku.

6. Zmena tejto zmluvy je možná len na základe písomnej dohody oboch zmluvných strán.
7. Neoddeliteľnou súčasťou tejto zmluvy je: 

       

príloha č. 1 – Uznesenie Akademického senátu UK č. 14.1/2015


príloha č. 2 – Uznesenie Akademického senátu JLF UK č. 23/2014


príloha č. 3 – Uznesenie Správnej rady UK č. 3/2015 p.r.
8. Zmluva je vyhotovená v  .......... rovnopisoch, každý s platnosťou originálu. Predávajúci             a kupujúci dostanú po ........  vyhotovenia a pre Okresný úrad Martin, Katastrálny odbor, sú určené 2 vyhotovenia. 

9. Zmluvné strany vyhlasujú, že obsah zmluvy je prejavom ich slobodnej vôle, zmluva  nebola uzatvorená v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu porozumeli a na znak súhlasu ju vlastnoručne podpísali.

V Bratislave ..................................


..........................................

Za predávajúceho: 


                         
Za kupujúceho:

......................................................                         
......................................................     
   prof. RNDr. Karol Mičieta, PhD.

          rektor UK v Bratislave

